**Gyakran Ismételt Kérdések (GYIK)**

1. Kihez, hogyan kell a pályázatot benyújtani?

Alap- és mesterképzés hallgatói, Tehetséggel fel!, illetve a Bolyai+fiatal oktatói, kutatói pályázatok:

Dr. Szilvássy Zoltán, rektor 4002 Debrecen, Pf. 400.

Doktorandusz, doktorjelölt pályázatok:

Dr. Csernoch László, EDHT elnök, 4002 Debrecen, Pf. 400.

Mindkét esetben **elsőbbségi ajánlott** küldeményként vagy belső postai küldeményként. A borítékra rá kell írni a pályázat kódját.

2. Milyen publikációs listát kell mellékelni?

Adatbázisból (DEA vagy MTMT vagy IDEa Tudóstérből) nyomtatott lista.

3. Nem Bolyai ösztöndíjas pályázhat-e Bolyai+ ösztöndíjra?

Nem, csak az pályázhat, aki elnyert Bolyai ösztöndíjjal rendelkezik a 2019/2020. tanévre vagy 2019-ben pályázott Bolyai ösztöndíjra.

4. Aki nem áll az egyetem alkalmazásában és Bolyai ösztöndíjas, pályázhat-e?

Igen, de legkésőbb szeptember 1-től munkaviszonnyal (oktatói, kutatói munkavégzésre irányuló jogviszony, vagy munkavégzésre irányuló egyéb jogviszony) kell rendelkeznie az egyetemen.

5. Kettős állampolgár pályázhat-e?

Igen

6. Hiánypótlás hogyan történik?

Felszólítás e-mail-ben, a hiánypótlás e-mailen, postán vagy személyesen (ahogyan az majd a felszólításban szerepel).

7. Elektronikusan lehet-e más formátumban beadni, mint CD, DVD?

Nem, csak nem újraírható CD vagy DVD-t fogadunk el.

8. Szükséges-e 2 példányban a CD/DVD mellékletet benyújtani?

Nem, a Debreceni Egyetemre elég 1 példány az elektronikus adathordozóból.

9. Melyik félévek átlagának igazolása szükséges?

|  |  |
| --- | --- |
| alapszakon elsős | 2018/2019/1 |
| alapszakon felsőbb éves | 2017/2018/2 és 2018/2019/1 |
| mesterszakon elsős | 2018/2019/1 |
| mesterszakon elsős, keresztfélévben 2019-ben kezdett | 2017/2018/2 és 2018/2019/1 (alapképzés átlagai) |
| mesterszakon felsőbb éves | 2017/2018/2 és 2018/2019/1 |
| osztatlan képzésen elsős | 2018/2019/1 |
| osztatlan képzésen felsőbb éves | 2017/2018/2 és 2018/2019/1 |
| középiskolai végzős | utolsó két lezárt középiskolai félév eredménye 2017/2018/2 és 2018/2019/1 |

Akik az adott félévekben halasztottak, vagy egyéb okból bizonytalanok, érdeklődjenek az igazolandó félévekről az [unkp@unideb.hu](mailto:unkp@unideb.hu) e-mail címen!

10. Köztársasági (nemzeti felsőoktatási) ösztöndíj mellé kapható-e az ÚNKP?

Igen

11. Az intézményi szándéknyilatkozatot ki írja alá?

Minden pályázat típus esetén a dékánok. FONTOS: A dékán helyett dékánhelyettes nem írhat alá (a rektortól átruházott!

12. Oktatott tárgyak listáját honnan kell beszerezni?

Neptunból lehet kinyomtatni. Doktoranduszok esetében (ha az adott oktatás nem az ő nevük alatt szerepel a Neptunban) témavezetői vagy tanszékvezetői igazolás szükséges.

13. Ki igazolja az alap- vagy mesterképzéses tanulmányok eredményeit?

HAK vagy a Tanulmányi Osztály vezetője a Neptunból kinyomtatott és aláírt dokumentummal.

14. Milyen átlag szükséges?

Súlyozott átlag a kiírás szerint (ld. még a 9. pont).

15. Jogviszony (hallgatói/doktorjelölti) mettől meddig kell tartson?

LEGKÉSŐBB 2019 szeptemberében létrejövő, és LEGALÁBB 2020. június 30-ig tartó. (10 havi ösztöndíj esetén)

LEGKÉSŐBB 2019 szeptemberében létrejövő, és LEGALÁBB 2020. január 31-ig tartó. (1. félévi 5 havi ösztöndíj esetén)

LEGKÉSŐBB 2020 februárjában létrejövő, és LEGALÁBB 2020. június 30-ig tartó. (2. félévi 5 havi ösztöndíj esetén)

16. A június 6-i dátum a postára adási vagy a beérkezési határidő?

Postára adási. Kérjük, hogy akik külföldről adják fel, igyekezzenek hamarabb ezt megtenni, hogy a formai ellenőrzést és bírálatokat időben el lehessen kezdeni. Külföldi feladás esetén érdemes gyorspostai szolgáltatást igénybe venni.

17. Aláírás rendje mi?

Dékáni Hivatalokba le kell adni az intézményi szándéknyilatkozatokat, és dékán úr/asszony aláírása után a pályázathoz csatolni kell (kötelező, hiánypótlás nem lehetséges).

18. Mi a pontos beadási/postára adási határidő?

Legkésőbb 2019. június 6. Ettől eltérni NEM lehet.

19. Idegen nyelvű dokumentumok fordítása hogyan történik?

Az idegen nyelvű dokumentumok saját fordítása is megengedett, ebben az esetben a fordításra kell ráírni, hogy büntetőjogi felelőssége tudatában kijelenti, hogy a fordítás az eredetivel mindenben megegyezik Dátum és a pályázó aláírása is szerepeljen a nyilatkozaton. (lásd pályázati kiírás)

20. Hova lehet a konkrét kérdésekkel fordulni?

[unkp@unideb.hu](mailto:unkp@unideb.hu)

21. Szükséges-e teljesen független kutatási tervet készíteni a Bolyai pályázat kutatási tervétől?

A felhívás 4.2.2. pontja szerinti vállalásokat kell tartalmaznia a kutatási tervnek, nem kell az MTA által támogatott Bolyai kutatási témától önálló kutatási program. A pályázati kiírás 4.2.1 pontja szerinti "kutatási tevékenység" alatt a vállalások megvalósulását kell bemutatni.

22. Hogyan kell postázni a pályázatot?

Elsőbbségi ajánlott küldeményként, vagy belső postai küldeményként. A határidő mindkét esetben 2019. június 6. A borítékra rá kell írni a pályázat kódját!

23. Mi a kutatócsoport?

Legalább 3 főből álló, egy témán dolgozó csoport.

24. Kell-e igazolni a kutatócsoportbeli munkát?

Igen, a tanszékvezető/intézetigazgató igazolhatja a kutatócsoport létezését.

25. Milyen egyéb feltételei vannak a kutatócsoportnak?

A csoport vezetője legalább PhD/DLA fokozattal rendelkezik, írásbeli megállapodás keretében működik, azonos kutatási témában tevékenykedő személyekből áll.

A DOKUMENTUMOT RENDSZERESEN FRISSÍTJÜK, ÉRDEMES ELLENŐRIZNI!

(<https://www.unideb.hu/hu/palyazati-kiirasok>)